﻿အ့းဖ့းစူး Ephesians 1

1 Paul, an apostle of Christ Jesus through the will of God, to the saints who are at Ephesus, and the faithful in Christ Jesus:
1 ယ့ၣ်ၡူးခရံာ် အပှၤတၢ်မၢဖိ ဖဲယွၤအသး, ယၤစီၤပီလူး, စံးဘၣ် ပှၤစီဆှံ လၢအအိၣ် လၢအ့းဖ့းစူး အပူၤ, ဒီးပှၤလၢ အစူၢ်က့ၤနာ်က့ၤ ယ့ၣ်ၡူးခရံာ်န့ၣ်,

2 Grace to you and peace from God our Father and the Lord Jesus Christ.
2 မ်တၢ်ဘျုးတၢ်ဖှိၣ် ဒီးတၢ်ဃူတၢ်ဖိး လၢပပၢ်ယွၤ ဒီးကစၢ် ယ့ၣ်ၡူးခရံာ်န့ၣ်, ဘၣ် သုတက့ၢ်.

3 Blessed be the God and Father of our Lord Jesus Christ, who has blessed us with every spiritual blessing in the heavenly places in Christ;
3 ယွၤ, ပကစၢ် ယ့ၣ်ၡူးခရံာ် အပၢ်, လၢအဆိၣ်ဂ့ၤ ပှၤ လၢကယဲၢ်သး အတၢ်ဆိၣ်ဂ့ၤ လၢမူခိၣ်အလီၢ်တဖၣ်, လၢခရံာ်အပူၤန့ၣ်, မ်အဘၣ် တၢ်ဆိၣ်ဂ့ၤ တက့ၢ်.

4 even as he chose us in him before the foundation of the world, that we would be holy and without blemish before him in love;
4 ဒ်အဃုထၢ ပှၤလၢအဝဲဒၣ်အပူၤ လၢဟီၣ်ခိၣ် အခီၣ်ထံး တချုးကဲထီၣ်ဒံးဘၣ်, ဒ်သိး ပကစီဆှံ, ဒီးတသံၣ်သူမီၢ်ကျာ်ဘၣ် လၢအမဲာ်ညါ, လၢတၢ်အဲၣ်တၢ်ကွံ အပူၤ အသိးလီၤ.

5 having predestined us for adoption as children through Jesus Christ to himself, according to the good pleasure of his desire,
5 အဝဲဒၣ် ပာ်ပာ် ပှၤ လၢဖိအလီၢ် လၢခရံာ် အဃိ, လၢအဂီၢ်ဒၣ်ဝဲ, ဖဲဒၣ်အသးဂ့ၤ အသိး,

6 to the praise of the glory of his grace, by which he freely bestowed favor on us in the Beloved,
6 ဒ်သိးပကကဲထီၣ် တၢ်စံးထီၣ်ပတြၢၤ အဘျုးလၤအဖှိၣ်ကပီၤ လၢအဟ့ၣ် ပှၤ လၢတၢ်အဲၣ်အီၤ တဂၤ အပူၤန့ၣ်လီၤ.

7 in whom we have our redemption through his blood, the forgiveness of our trespasses, according to the riches of his grace,
7 လၢအဝဲဒၣ်အပူၤ, ပအိၣ်ဒီး တၢ်ပှ့ၤက့ၤ ပှၤ လၢအသွံၣ်, တၢ်ပျၢ်ပတၢ်ကမၣ်, ဒ်အဘျုးထူးအဖှိၣ်တီၤ အသိး,

8 which he made to abound toward us in all wisdom and prudence,
8 လၢအမၤအါထီၣ်ဝဲ လၢပဂီၢ်, လၢတၢ်ကူၣ်သ့ ဒီးတၢ်သ့ၣ်ညါနၢ်ပၢၢ်တၢ် အပူၤလီၤ.

9 making known to us the mystery of his will, according to his good pleasure which he purposed in him
9 ဒီးဒုးသ့ၣ်ညါ ပှၤလၢအသးဒၣ်ဝဲ အတၢ်ခူသူၣ် ဒ်တၢ်ဘၣ်အသး လၢအတိာ်ပာ် လၢအပူၤဒၣ်ဝဲ အသိး,

10 to an administration of the fullness of the times, to sum up all things in Christ, the things in the heavens, and the things on the earth, in him;
10 ဒ်သိး ဖဲအမုၢ်အလါ ပှဲၤထီၣ်ဒီး, အကဒုးအိၣ်ဖှိၣ် တၢ်ခဲလၢာ် လၢအခိၣ်တဂၤဃီ ခရံာ်အပူၤ, တၢ်အိၣ်လၢမူခိၣ် ဒီး တၢ်အိၣ်လၢဟီၣ်ခိၣ်လီၤ.

11 in whom also we were assigned an inheritance, having been foreordained according to the purpose of him who works all things after the counsel of his will;
11 လၢအဝဲဒၣ်အပူၤန့ၣ်, ပဘၣ် တၢ်ပာ်ပာ်ပှၤ, ဒ်ပှၤလၢအမၤတၢ်ခဲလၢာ် ဖဲအသးဒၣ်ဝဲ တဂၤတိာ်ပာ်ဝဲ အသိး, ဒီးပကဲထီၣ် တၢ်န့ၢ်သါ,

12 to the end that we should be to the praise of his glory, we who had before hoped in Christ:
12 ဒ်သိးပဝဲဒၣ်, လၢအမုၢ်လၢ်တၢ်ဆိ လၢခရံာ်အပူၤ, ကကဲထီၣ် လၢတၢ်စံးထီၣ်ပတြၢၤ အလၤကပီၤ အဂီၢ်လီၤ.

13 in whom you also, having heard the word of the truth, the Good News of your salvation—in whom, having also believed, you were sealed with the Holy Spirit of promise,
13 လၢအဝဲဒၣ်အပူၤ, သုဝဲသ့ၣ်စ့ၢ်ကီး နၢ်ဟူ တၢ်မ့ၢ်တၢ်တီ အကလုၢ် အကထါ, တၢ်အုၣ်က့ၤခီၣ်က့ၤ သုအတၢ်သးခုအကစီၣ် ဒီး, သုစူၢ်က့ၤနာ်က့ၤ စ့ၢ်ကီး တၢ် ဝံၤဒီး, သုဘၣ်တၢ်ဃံၤဃာ်သု လၢသးစီဆှံ ဘၣ်ဃးဒီး အတၢ်စံးပာ်န့ၣ်လီၤ.

14 who is a pledge of our inheritance, to the redemption of God’s own possession, to the praise of his glory.
14 အဝဲန့ၣ်မ့ၢ် တၢ်ဟ့ၣ်ကီၤ လၢပတၢ်န့ၢ်သါ အဂ့ၢ်, တုၤလီၤ လၢပန့ၢ် တၢ်လၢတၢ်ပှ့ၤပာ် လၢပဂီၢ်, လၢတၢ်စံးထီၣ်ပတြၢၤ အဝဲဒၣ် အလၤအကပီၤ အဂ့ၢ်လီၤ.

15 For this cause I also, having heard of the faith in the Lord Jesus which is among you, and the love which you have toward all the saints,
15 မၤသးဒ်န့ၣ်ဒီး, သုစူၢ်က့ၤနာ်က့ၤ ကစၢ်ယ့ၣ်ၡူး, ဒီးအဲၣ် ပှၤစီဆှံခဲလၢာ်န့ၣ် ယနၢ်ဟူ သတးဒီး,

16 don’t cease to give thanks for you, making mention of you in my prayers,
16 ယစံးထီၣ်ပတြၢၤ အဘျုးအဖှိၣ် လၢသုဃိန့ၣ် ယတဆိတ့ၢ်ဘၣ်, ဒီးယသ့ၣ်နီၣ်ထီၣ်သု လၢယတၢ်ဘါထုကဖၣ် အပူၤလီၤ.

17 that the God of our Lord Jesus Christ, the Father of glory, may give to you a spirit of wisdom and revelation in the knowledge of him;
17 ဒ်သိးပကစၢ် ယ့ၣ်ၡူးခရံာ် အကစၢ်, တၢ်လၤကပီၤ အပၢ်တဂၤ ကဟ့ၣ်လီၤ သုသး ဘၣ်ဃးဒီး တၢ်ကူၣ်သ့ကူၣ်ဘၣ်, ဒီးတၢ်လီၣ်ဖျါ လၢတၢ်သ့ၣ်ညါထံအီၤ အပူၤ,

18 having the eyes of your hearts enlightened, that you may know what is the hope of his calling, and what are the riches of the glory of his inheritance in the saints,
18 ဒ်သိး သုသးအမဲာ် ကကပီၤထီၣ်, ဒီးသုကထံၣ်ဘၣ် တၢ်မုၢ်လၢ် ဘၣ်ဃးဒီး အတၢ်ကိးန့ၢ် သုန့ၣ်မ့ၢ် ဒ်လဲၣ်ဒ်လဲၣ်, ဒီးအတၢ်န့ၢ်သါ လၢအပှၤစီဆှံ အပူၤ, အလၤကပီၤ အထူးအတီၤ မ့ၢ်တၢ်ဒ်လဲၣ်ဒ်လဲၣ်,

19 and what is the exceeding greatness of his power toward us who believe, according to that working of the strength of his might
19 ဒီးအစိဒိၣ် အကမီၤဒိၣ် လၢပှၤနာ်တၢ် ပဝဲဒၣ်အဂ့ၢ် မ့ၢ်တၢ်ဒ်လဲၣ်ဒ်လဲၣ်,

20 which he worked in Christ, when he raised him from the dead, and made him to sit at his right hand in the heavenly places,
20 လၢအမၤဝဲ လၢအစိအကမီၤ အဂံၢ်အဘါ လၢခရံာ်အပူၤ ဖဲအဒုးဂဲၤဆၢထၢၣ်အီၤ လၢတၢ်သံအပူၤ, ဒီးပာ်အီၤ လၢအစုထွဲ လၢမူခိၣ်အလီၢ်တဖၣ်,

21 far above all rule, and authority, and power, and dominion, and every name that is named, not only in this age, but also in that which is to come.
21 လၢတၢ်အခိၣ် ဒီးတၢ်အဒိၣ်အထီ, ဒီးတၢ်ကဲကစၢ်, ဒီး ကယဲၢ် တၢ်အမံၤ လၢတၢ်ကိးဝဲ ထဲအအံၤ တဃၣ်ဧိၤ တမ့ၢ်ဘၣ်, မ့ၢ်ခဲကိာ်တဃၣ်စ့ၢ်ကီး, အဖီခိၣ်,

22 He put all things in subjection under his feet, and gave him to be head over all things for the assembly,
22 ဒီးပာ် တၢ်ခဲလၢာ် လၢအခီၣ် အဖီလာ်, ဒီးဒုးကဲအီၤ လၢတၢ်ခဲလၢာ် အခိၣ်, လၢတၢ်အိၣ်ဖှိၣ် လၢအမ့ၢ်အနီၢ်ခိ အဂီၢ်,

23 which is his body, the fullness of him who fills all in all.
23 ပှၤလၢ အမၤပှဲၤထီၣ် တၢ်ခဲလၢာ် လၢတၢ်ခဲလၢာ်တဂၤ အတၢ်လၢတၢ်ပှဲၤလီၤ.

အ့းဖ့းစူး Ephesians 2

1 You were made alive when you were dead in transgressions and sins,
1 ဒီးပှၤလၢအသံတ့ၢ် လၢတၢ်သရူးတၢ်ကမၣ် ဒီးတၢ်ဒဲးတူာ်တၢ်ဒဲးဘး အပူၤ သုဝဲသ့ၣ်အံၤ, ယွၤ မၤမူထီၣ်က့ၤလံ သုလံ.

2 in which you once walked according to the course of this world, according to the prince of the power of the air, the spirit who now works in the children of disobedience;
2 တၢ်န့ၣ်တဖၣ်အပူၤ သုလဲၤတ့ၢ် ဒ်ပှၤအအံၤတဃၣ်ဖိ အသိး, ဒ်တၢ်ဖးဖီ အစိအကမီၤ အခိၣ်, သးလၢအမၤတၢ် ခဲကနံၣ်အံၤ လၢပှၤတစူၢ်ဘၣ်တၢ် အပူၤ အသိးန့ၣ်လီၤ.

3 among whom we also all once lived in the lust of our flesh, doing the desires of the flesh and of the mind, and were by nature children of wrath, even as the rest.
3 လၢအဝဲသ့ၣ် အကျါ လၢထံး လၢမကိၣ် ပဝဲဒၣ်ခဲလၢာ်အံၤ, ပအိၣ်ပဆိး လၢပဖံးပညၣ် အသးကွံတၢ် အပူၤ, ဒီးပမၤတၢ် ဖဲဒၣ်ပဖံးပညၣ် အသး, ဒီးဒ်ပသး ကူၣ်တၢ်ဖးတၢ် အသိး, ဒီးပအိၣ်ဖျဲၣ် လၢပှၤဂ့ၤဘၣ်တၢ်သးဒိၣ်ထီၣ် ဒ်ပှၤဂၤအသိးန့ၣ်လီၤ.

4 But God, being rich in mercy, for his great love with which he loved us,
4 မ့မ့ၢ် ယွၤလၢအသူၣ်ကညီၤတၢ်ဒိၣ် သးကညီၤတၢ်အါန့ၣ်, မ့ၢ်အအဲၣ် ပှၤကွံ ပှၤအါအါကလဲာ် အဃိဒီး,

5 even when we were dead through our trespasses, made us alive together with Christ (by grace you have been saved),
5 ပှၤလၢအသံ လၢတၢ်ကမၣ် အပူၤ ပဝဲဒၣ်အံၤ, မၤမူထီၣ်က့ၤဃုာ် ပှၤ ဒီးခရံာ်လီၤ. (သုတုၤ လၢတၢ်အုၣ်က့ၤခီၣ်က့ၤသု လၢတၢ်ဘျုးတၢ်ဖှိၣ်,)

6 and raised us up with him, and made us to sit with him in the heavenly places in Christ Jesus,
6 ဒီးမၤ ဂဲၤဆၢထၢၣ်ဃုာ်ပှၤ, ဒီးဒုးဆ့ၣ်နီၤဃုာ်ပှၤ, လၢမူခိၣ်အလီၢ်တဖၣ် အပူၤ လၢယ့ၣ်ၡူးခရံာ် အပူၤ,

7 that in the ages to come he might show the exceeding riches of his grace in kindness toward us in Christ Jesus;
7 ဒ်သိး အကဒုးနဲၣ် အဘျုးထူးဒိၣ် အဖှိၣ်တီၤအါ လၢခဲကိာ် အစိၤအဃၣ်တဖၣ်, လၢအမၤဂ့ၤ ပှၤလၢယ့ၣ်ၡူးခရံာ် အပူၤ အဃိလီၤ.

8 for by grace you have been saved through faith, and that not of yourselves; it is the gift of God,
8 အဂ့ၢ်ဒ်အံၤ, သုတုၤ လၢတၢ်အုၣ်က့ၤခီၣ်က့ၤသု လၢတၢ်ဘျုးတၢ်ဖှိၣ် လၢတၢ်နာ် အဃိလီၤ. ဒီးအဝဲန့ၣ် တမ့ၢ်ဘၣ် လၢသုဃိဒၣ် သုဝဲဘၣ်, မ့ၢ်ယွၤအတၢ်ဟ့ၣ်လီၤ.

9 not of works, that no one would boast.
9 ဒ်သိး ပှၤသုတပာ်အသး ကဖၢလၢ နီတဂၤ တဂ့ၤဒီး, တမ့ၢ်ဘၣ် လၢတၢ်မၤအဃိဘၣ်.

10 For we are his workmanship, created in Christ Jesus for good works, which God prepared before that we would walk in them.
10 အဂ့ၢ်ဒ်အံၤ, ပမ့ၢ်အတၢ်မၤ လၢအတ့လီၤဝဲ လၢယ့ၣ်ၡူးခရံာ် အပူၤ, ဒ်သိး ပကမၤ တၢ်ဂ့ၤတဖၣ် လၢယွၤကတဲာ်ကတီၤပာ် လၢပကလဲၤတၢ် လၢအပူၤန့ၣ်လီၤ.

11 Therefore remember that once you, the Gentiles in the flesh, who are called “uncircumcision” by that which is called “circumcision,” (in the flesh, made by hands);
11 မၤသးဒ်န့ၣ်ဒီး, သု လၢအမ့ၢ်တ့ၢ် ပှၤကလုာ်တဖၣ် လၢတၢ်ဖံးတၢ်ညၣ် အပူၤ, ပှၤလၢပှၤဒိးတၢ်ကူးတရံး လၢတၢ်ဖံးတၢ်ညၣ် လၢတၢ်မၤ လၢပစု, ကိးဝဲ လၢပှၤတဒိးဘၣ် တၢ်ကူးတရံးန့ၣ်,

12 that you were at that time separate from Christ, alienated from the commonwealth of Israel, and strangers from the covenants of the promise, having no hope and without God in the world.
12 လၢဖဲအကတီၢ်န့ၣ် သုတအိၣ်ဘၣ် ဒီးခရံာ်ဘၣ်, ပှၤတခီဘီမုၢ်ဖိ လၢအတဘၣ်ဃးဒီး အံၣ်စရ့လးဘၣ်, ဒီးပှၤတမှံၤတပျီၤ လၢအတဘၣ်ဃးဘၣ်ဒီး တၢ်စံးပာ် အတၢ်အၢၣ်လီၤအီလီၤဘၣ်, ပှၤတအိၣ်ဘၣ်ဒီး တၢ်မုၢ်လၢ်ဘၣ်, ဒီးတအိၣ်ဘၣ်ဒီး ယွၤ လၢဟီၣ်ခိၣ်ချၢန့ၣ်, သ့ၣ်နီၣ်ထီၣ်က့ၤ သုဝဲ တက့ၢ်.

13 But now in Christ Jesus you who once were far off are made near in the blood of Christ.
13 မ့မ့ၢ်ခဲကနံၣ်အံၤ လၢယ့ၣ်ၡူးခရံာ် အပူၤန့ၣ်, သု လၢအအိၣ်ယံၤတ့ၢ်ဝဲအံၤ, အိၣ်ဘူးထီၣ်က့ၤ လၢခရံာ်အသွံၣ် အဃိလီၤ.

14 For he is our peace, who made both one, and broke down the middle wall of partition,
14 အဂ့ၢ်ဒ်အံၤ, အဝဲဒၣ် မ့ၢ်ပတၢ်ဃူတၢ်ဖိး, ပှၤလၢအမၤက့ၤ ပှၤခံဖုတဖုဃီ, ဒီးမၤလီၤပှီၢ်ကွံာ် တၢ်ခိၣ်ဒူ အိၣ်လၢပဘၢၣ်စၢၤ,

15 having abolished in the flesh the hostility, the law of commandments contained in ordinances, that he might create in himself one new man of the two, making peace;
15 ဒီးလၢအဖံးအညၣ် အပူၤ မၤဟးဂီၤ တၢ်ထီဒုၣ်ထီဒါ, ဒ်ပစံးတၢ် အသိး, တၢ်သိၣ်တၢ်သီ ဘၣ်ဃးဒီး တၢ်မၤလိာ် လၢတၢ်အသနိတဖၣ်န့ၣ် သတးဒီး, ပှၤခံကလုာ်န့ၣ် တ့က့ၤဝဲ လၢပှၤအသီတဂၤဃီ လၢအကစၢ်ဒၣ်ဝဲ အပူၤ ဒီး, မၤ တၢ်ဃူတၢ်ဖိးလီၤ.

16 and might reconcile them both in one body to God through the cross, having killed the hostility thereby.
16 ဒီးမၤသံကွံာ် တၢ်ထီဒုၣ်ထီဒါန့ၣ် သတးဒီး, မၤဖိးလိာ် တၢ်ခံခီ ဒီးယွၤ လၢအနီၢ်တဂၤဃီ လၢထူၣ်စုညါန့ၣ်လီၤ.

17 He came and preached peace to you who were far off and to those who were near.
17 ဒီးဟဲစံၣ်တဲၤတဲလီၤ တၢ်ဃူတၢ်ဖိး လၢသု လၢအအိၣ်ယံၤ, ဒီးတၢ်ဃူတၢ်ဖိး ဒီးပှၤ လၢအအိၣ်ဘူး လီၤ.

18 For through him we both have our access in one Spirit to the Father.
18 အဂ့ၢ်ဒ်အံၤ, ပဝဲဒၣ် ပှၤခံဖုအံၤ, ပန့ၢ်ဘၣ် တၢ်ဆှၢပှၤ ဆူပၢ်အအိၣ် လၢသးတဖျၢၣ်ဃီ လၢအဝဲဒၣ် အဃိလီၤ.

19 So then you are no longer strangers and foreigners, but you are fellow citizens with the saints, and of the household of God,
19 မၤသးဒ်န့ၣ်ဒီး သုတမ့ၢ်လၢၤဘၣ် ပှၤတခီဘီမုၢ်ဖိ ဒီးပှၤတမှံၤဘၣ်. မ့မ့ၢ်သုမ့ၢ် ပှၤဝ့ၢ်ဖိသကိးပှၤဝ့ၢ်ဖိ ဒီးပှၤစီဆှံ, ဒီး ယွၤအပှၤဟံၣ်ဖိ,

20 being built on the foundation of the apostles and prophets, Christ Jesus himself being the chief cornerstone;
20 ဒီးတၢ်မၤထီၣ်သု လၢပှၤတၢ်မၢဖိ, ဒီး ဝံသ့ၣ်တဖၣ် အခီၣ်ထံး အဖီခိၣ်, ဒီးယ့ၣ်ၡူးခရံာ် အကစၢ်ဒၣ်ဝဲ မ့ၢ်ဟံၣ်သနၢၣ် အခီၣ်ထံးလီၤ.

21 in whom the whole building, fitted together, grows into a holy temple in the Lord;
21 လၢအဝဲဒၣ်အပူၤ ဟံၣ်န့ၣ် ခဲလၢာ် ဘၣ်လိာ်ဖိးဒ့လိာ်အသး ဒီဖျၢၣ်ညါ သတးဒီး, ဒိၣ်ထီၣ် ဒီးကဲထီၣ် လၢယွၤအဟံၣ်စီဆှံလီၤ.

22 in whom you also are built together for a habitation of God in the Spirit.
22 ဒီး လၢအဝဲဒၣ်အပူၤ တၢ်သူၣ်ထီၣ်ဃုာ်သု လၢ ယွၤအိၣ်ဝဲဆိးဝဲ အလီၢ် လၢသးအပူၤလီၤ.

အ့းဖ့းစူး Ephesians 3

1 For this cause I, Paul, am the prisoner of Christ Jesus on behalf of you Gentiles,
1 လၢတၢ်န့ၣ် အဃိ, ယၤစီၤပီလူး, ယ့ၣ်ၡူးခရံာ် အပှၤဘၣ်ဃိာ် လၢပှၤကလုာ်တဖၣ်, သုဝဲသ့ၣ် အဂီၢ်,

2 if it is so that you have heard of the administration of that grace of God which was given me toward you;
2 သုမ့ၢ် နၢ်ဟူတ့ၢ် တၢ်မၤ ဘၣ်ဃးဒီး ယွၤအဘျုးအဖှိၣ် လၢတၢ်ဟ့ၣ်လီၤယၤ လၢသုဂီၢ်,

3 how that by revelation the mystery was made known to me, as I wrote before in few words,
3 လၢတၢ်ဒုးသ့ၣ်ညါ တၢ်ခူသူၣ် လၢယၤ လၢတၢ်လီၣ်ဖျါ အပူၤ, ဒ်ယကွဲးတ့ၢ် လၢတၢ်စှၤကိာ် အသိးလီၤ.

4 by which, when you read, you can perceive my understanding in the mystery of Christ;
4 လၢအဝဲန့ၣ် သုမ့ၢ်ဖးဒီး, သုကထံၣ် ယတၢ်နၢ်ပၢၢ် လၢခရံာ် အတၢ်ခူသူၣ်န့ၣ်လီၤ.

5 which in other generations was not made known to the children of men, as it has now been revealed to his holy apostles and prophets in the Spirit;
5 တၢ်ခူသူၣ်န့ၣ် လၢတၢ်အစိၤအဃၣ်အဂၤ အပူၤန့ၣ်, တဒုးသ့ၣ်ညါဘၣ် ပှၤကညီဖိခွါတဖၣ် ဒ်အလီၣ်ဖျါထီၣ်အီၤ ခဲကနံၣ်အံၤ လၢအပှၤတၢ်မၢဖိစီဆှံ ဒီး ဝံသ့ၣ်တဖၣ် လၢသးန့ၣ်, အသိး,

6 that the Gentiles are fellow heirs, and fellow members of the body, and fellow partakers of his promise in Christ Jesus through the Good News,
6 လၢပှၤကလုာ်တဖၣ် ကန့ၢ်သါဃုာ်တၢ်, ဒီးဘၣ်ဃးဒီး နီၢ်တဂၤဃီ, ဒီးဒိးန့ၢ်ဃုာ် တၢ်စံးပာ် လၢခရံာ် အပူၤ လၢတၢ်သးခုအကစီၣ် အဃိလီၤ.

7 of which I was made a servant, according to the gift of that grace of God which was given me according to the working of his power.
7 လၢတၢ်သးခုအကစီၣ်န့ၣ်, ယကဲ လၢအပှၤတၢ်မၢဖိ ဖဲဒၣ် ယွၤအဘျုးအဖှိၣ် အတၢ်ဟ့ၣ်လီၤယၤ ဒ်အစိအကမီၤ မၤတၢ် အသိးန့ၣ်လီၤ.

8 To me, the very least of all saints, was this grace given, to preach to the Gentiles the unsearchable riches of Christ,
8 တၢ်ဟ့ၣ်လီၤ တၢ်ဘျုးတၢ်ဖှိၣ်အံၤ လၢယၤ, ပှၤအဆံးကတၢၢ် လၢပှၤစီဆှံခဲလၢာ် အဖီလာ်တဂၤ, ဒ်သိး ယကစံၣ်တဲၤတဲလီၤ ခရံာ် အတၢ်ထူးတၢ်တီၤ လၢပသ့ၣ်ညါထီၣ် တသ့ဘၣ်,

9 and to make all men see what is the administration of the mystery which for ages has been hidden in God, who created all things through Jesus Christ;
9 ဒီးဒ်သိး ယကဒုးသ့ၣ်ညါ ပှၤခဲလၢာ်, လၢတၢ်မၤ ဘၣ်ဃးဒီး တၢ်ခူသူၣ် လၢအအိၣ်ပာ်ခူသူၣ်အသး လၢတၢ်အစိၤတဖၣ် လၢယွၤ, လၢအတ့လီၤ တၢ်ခဲလၢာ် တဂၤအပူၤန့ၣ်, မ့ၢ်တၢ်ဒ်လဲၣ်ဒ်လဲၣ် အဂ့ၢ်လီၤ.

10 to the intent that now through the assembly the manifold wisdom of God might be made known to the principalities and the powers in the heavenly places,
10 ဒ်သိး တၢ်အဒိၣ်အခိၣ် ဒီးတၢ်အစိအကမီၤ လၢမူခိၣ်အလီၢ်တဖၣ်န့ၣ်, ကသ့ၣ်ညါထီၣ် ခဲကနံၣ်အံၤ ယွၤအတၢ်ကူၣ်သ့ လၢအဒိၣ်ဝဲအါဝဲန့ၣ်, လၢတၢ်အိၣ်ဖှိၣ် အဃိ,

11 according to the eternal purpose which he purposed in Christ Jesus our Lord;
11 ဒ်အတၢ်တိာ်ပာ် အစိၤစိၤအဃၣ်ဃၣ် လၢအတိာ်မၤဝဲ လၢပကစၢ် ယ့ၣ်ၡူးခရံာ် အပူၤ အသိးလီၤ.

12 in whom we have boldness and access in confidence through our faith in him.
12 လၢအဝဲဒၣ် အပူၤ, ပအိၣ်ဒီး ပသးခူတလ့ၢ်, ဒီးတၢ်ဒုးဟဲပှၤဆူအအိၣ် လၢပသူၣ်ဂၢၢ်သးကျၢၤ လၢတၢ်နာ်အီၤ အဃိလီၤ.

13 Therefore I ask that you may not lose heart at my troubles for you, which are your glory.
13 မၤသးဒ်န့ၣ်ဒီး, ယဃ့ကညး လၢသုသုတလီၤဘှါ လၢယတၢ်နးတၢ်ဖှီၣ် လၢယဒိးလၢသုဃိန့ၣ် တဂ့ၤ. အဝဲန့ၣ်မ့ၢ် သုလၤသုကပီၤလီၤ.

14 For this cause, I bow my knees to the Father of our Lord Jesus Christ,
14 လၢတၢ်န့ၣ် အဃိ ယချံးလီၤယခီၣ် လၢပကစၢ် ယ့ၣ်ၡူးခရံာ် အပၢ် အမဲာ်ညါ,

15 from whom every family in heaven and on earth is named,
15 လၢပှၤအဒူၣ်ကိးဒူၣ်ဒဲး လၢမူခိၣ် ဒီးလၢဟီၣ်ခိၣ်ချၢ, ဘၣ်တၢ်ယုၢ် အမံၤလၢ အီၤ,

16 that he would grant you, according to the riches of his glory, that you may be strengthened with power through his Spirit in the inward man;
16 ဒ်သိး အကဟ့ၣ်လီၤသု ဒ်အလၤထူးအကပီၤတီၤ အသိး, လၢသုနီၢ်လၢညါ ကန့ၢ်ဘၣ် အဂံၢ်ဆူၣ် အဘါဆူၣ် လၢသးအဃိ,

17 that Christ may dwell in your hearts through faith; to the end that you, being rooted and grounded in love,
17 ဒ်သိး ခရံာ် ကအိၣ်ဝဲဆိးဝဲ လၢသုသးအပူၤ လၢတၢ်နာ် အဃိ, ဒ်သိး သုဂံၢ်စဲၤလီၤ, ဒီးသုခီၣ်ထံး ပာ်ကျၢၤအသး လၢ တၢ်အဲၣ်တၢ်ကွံ အပူၤ သတးဒီး,

18 may be strengthened to comprehend with all the saints what is the breadth and length and height and depth,
18 သုနၢ်ကပၢၢ်ထီၣ်သကိး ဒီးပှၤစီဆှံ ခဲလၢာ်, ဒီး သုကသ့ၣ်ညါထီၣ်တၢ် လၢအမ့ၢ် ခရံာ် အတၢ်အဲၣ်တၢ်ကွံ အဒီၣ်တူာ်, ဒီးအထီ, ဒီးအလီၤဆၢၣ်, ဒီးအထီၣ်ထီ,

19 and to know Christ’s love which surpasses knowledge, that you may be filled with all the fullness of God.
19 ဒီးဒ်သိး သုကသ့ၣ်ညါ ခရံာ် အတၢ်အဲၣ် လၢပသ့ၣ်ညါလၢာ် တသ့ဘၣ်, ဒ်သိး သု ကလၢထီၣ်ပှဲၤထီၣ် ဒီးယွၤ အတၢ်လၢတၢ်ပှဲၤ ခဲလၢာ်လီၤ.

20 Now to him who is able to do exceedingly abundantly above all that we ask or think, according to the power that works in us,
20 ဒီးပှၤလၢအမၤအါန့ၢ်ဒိၣ်န့ၢ် ကယဲၢ် ပဃ့တၢ် ဒီးဆိကမိၣ်တၢ်သ့တဂၤ, ဒ်အစိအကမီၤ လၢအမၤဝဲ လၢပပူၤ အသိး,

21 to him be the glory in the assembly and in Christ Jesus to all generations forever and ever. Amen.
21 မ်အဘၣ် တၢ်လၤကပီၤ လၢတၢ်အိၣ်ဖှိၣ် အပူၤ ဒီး လၢယ့ၣ်ၡူးခရံာ် အပူၤ လၢတၢ်အစိၤတဖၣ် ခဲလၢာ်, လီၤထူလီၤယိာ် တက့ၢ်. အၤမ့ၣ်.

အ့းဖ့းစူး Ephesians 4

1 I therefore, the prisoner in the Lord, beg you to walk worthily of the calling with which you were called,
1 မၤသးဒ်န့ၣ်ဒီး, ပှၤလၢအဘၣ်ဃိာ် လၢကစၢ် အဃိ, ယဲဒၣ်အံၤ, ယဃ့ကညးသု ဒ်သိး သုကလဲၤ ဒ်အကြၢး ဒီးတၢ်ကိး လၢတၢ်ကိးက့ၤသု အသိး,

2 with all lowliness and humility, with patience, bearing with one another in love;
2 အိၣ်ဒီး ကယဲၢ် တၢ်ဆီၣ်လီၤသုသး, ဒီးသူၣ်စူၤသးစူၤ, အိၣ်ဒီး တၢ်ဝံသးစူၤဃဲးဃဲး, ဒီးကီၤသုသး သကိးသကိး လၢတၢ်အဲၣ်တၢ်ကွံ အပူၤ သတးဒီး,

3 being eager to keep the unity of the Spirit in the bond of peace.
3 ဂုာ်ဟံးဃာ် သုသး တဖျၢၣ်ဃီ လၢတၢ်ဃူတၢ်ဖိး အတၢ်စၢဃာ် အပူၤ တက့ၢ်.

4 There is one body, and one Spirit, even as you also were called in one hope of your calling;
4 နီၢ်တဂၤဃီ, ဒီးသး တဖျၢၣ်ဃီ, ဒ်တၢ်ကိးက့ၤသု လၢတၢ်မုၢ်လၢ် တမံၤဃီ လၢသုတၢ်ကိး အပူၤ အသိးန့ၣ်လီၤ.

5 one Lord, one faith, one baptism,
5 ကစၢ် တဂၤဃီ, တၢ်နာ် တမံၤဃီ, တၢ်ဒိးဘျၢ တမံၤဃီ,

6 one God and Father of all, who is over all, and through all, and in us all.
6 ယွၤ တဂၤဃီ ဒီးတၢ်ခဲလၢာ် အပၢ်, လၢအအိၣ်ဝဲ လၢတၢ်ခဲလၢာ် အဖီခိၣ်, ဒီးအိၣ်ဝဲ လၢတၢ်ကိးပူၤဒဲး, ဒီးအိၣ်ဝဲ လၢတၢ်ခဲလၢာ် အပူၤ တဂၤ လီၤ.

7 But to each one of us was the grace given according to the measure of the gift of Christ.
7 ဘၣ်ဆၣ်ဒီး ဒ်ခရံာ် အတၢ်ဃီၣ် ဟ့ၣ်တၢ်အသိးန့ၣ် တၢ်ဟ့ၣ်ပဝဲဒၣ် ကိးဂၤဒဲး, လၢတၢ်ဘျုးတၢ်ဖှိၣ်လီၤ.

8 Therefore he says, “ When he ascended on high, he led captivity captive, and gave gifts to men.”
8 မၤသးဒ်န့ၣ်ဒီး, တၢ်စံးဝဲဒၣ်, တုၤအက့ၤထီၣ်ဆူ ထးန့ၣ် ဒီး, မိၤထီၣ် မၢကဲကုၢ်တၢ် လၢအမၢကဲကုၢ်တၢ်, ဒီးဟ့ၣ်လီၤ တၢ်ဘျုးတၢ်ဖှိၣ် လၢပှၤကညီလီၤ.

9 Now this, “ He ascended,” what is it but that he also first descended into the lower parts of the earth?
9 ဒီးတၢ်လၢအက့ၤထီၣ်န့ၣ်, မ့တမ့ၢ်ဘၣ် လၢအဟဲလီၤဆိဆူ ဟီၣ်ခိၣ်လာ်န့ၣ် ဒီး, မ့ၢ်အမ့ၢ်မနုၤလဲၣ်.

10 He who descended is the one who also ascended far above all the heavens, that he might fill all things.
10 ပှၤလၢအဟဲလီၤတဂၤန့ၣ်မ့ၢ် ပှၤလၢအက့ၤထီၣ်ဝဲဆူ ကယဲၢ် မူခိၣ်တဖၣ် အဖီခိၣ်, ဒ်သိးအကမၤပှဲၤထီၣ် တၢ်ခဲလၢာ်လီၤ.

11 He gave some to be apostles; and some, prophets; and some, evangelists; and some, shepherds and teachers;
11 ဒီးအဝဲဒၣ် ဟ့ၣ် ပှၤတၢ်မၢဖိ တနီၤ, ဒီးဝံ တနီၤ, ဒီးပှၤလဲၤစံၣ်တဲၤတဲလီၤ တၢ်သးခုအကစီၣ် တနီၤ, ဒီးပှၤကွၢ်တၢ် တနီၤ, ဒီးသရၣ်သိၣ်လိတၢ် တနီၤ,

12 for the perfecting of the saints, to the work of serving, to the building up of the body of Christ;
12 လၢပှၤစီဆှံတဖၣ် ကလၢထီၣ်ပှဲၤထီၣ် အဂီၢ်, လၢပှၤကမၤ အခ့အပှၤ အတၢ် အဂီၢ်, လၢခရံာ်အနီၢ် ကထီၣ်ဝဲထီဝဲ အဂီၢ်,

13 until we all attain to the unity of the faith, and of the knowledge of the Son of God, to a full grown man, to the measure of the stature of the fullness of Christ;
13 တုၤပတုၤ လၢတၢ်တမံၤဃီ ဘၣ်ဃးဒီး တၢ်နာ် တမံၤဃီ, ဒီးတၢ်သ့ၣ်ညါ ယွၤအဖိခွါ ဒီး, ပဒိၣ်တုာ်ခိၣ်ပှဲၤ လၢတၢ်ထဲသိး ဒီးခရံာ်အနီၢ် အတၢ်လၢတၢ်ပှဲၤ အပူၤလီၤ.

14 that we may no longer be children, tossed back and forth and carried about with every wind of doctrine, by the trickery of men, in craftiness, after the wiles of error;
14 ဒ်သိး ပသုတမ့ၢ်လၢၤ ဖိသၣ် လၢအဟူးဝးဝဲ, ဒီးဒံဝ့ၤဒံဝီၤ ထွဲ ကယဲၢ် တၢ်သိၣ်တၢ်သီ အကလံၤ အခံ, လၢပှၤကညီ အလီတၢ်ဝ့ၤတၢ်, လၢတၢ်လွဲတၢ်လဲး ဘၣ်ဃးဒီး အလီတၢ် အတၢ်ကူၣ်တၢ်ဆးန့ၣ် တဂ့ၤ.

15 but speaking truth in love, we may grow up in all things into him, who is the head, Christ;
15 အခိၣ် တလိာ်ပဟံးဃာ် တၢ်မ့ၢ်တၢ်တီ လၢတၢ်အဲၣ်တၢ်ကွံ အပူၤ သတးဒီး, ပကဒိၣ်ထီၣ် အါထီၣ် လၢတၢ်ခဲလၢာ်ဆူ အဝဲဒၣ် လၢအမ့ၢ် တၢ်အခိၣ် အပူၤ, ဒ်ပစံးတၢ်အသိး, ခရံာ်အပူၤလီၤ.

16 from whom all the body, being fitted and knit together through that which every joint supplies, according to the working in measure of each individual part, makes the body increase to the building up of itself in love.
16 လၢအဝဲဒၣ်အပူၤ, တၢ်ဒုးတံၢ်လိာ်ပနီၢ် ဒီဂၤညါ အဆၢ, ဒီးဒုးစဲဘူးဝဲ လၢကယဲၢ် အဆၢ လၢအမၤစၢၤတၢ် ဒ်အဂီၤတမံၤ ဒီးတမံၤမၤဝဲ အသိး သတးဒီး, မၤဒိၣ်ထီၣ်နီၢ်န့ၣ်, ဒ်သိး အကထီၣ်ဝဲ ထီဝဲ လၢအကစၢ်ဒၣ်ဝဲ လၢတၢ်အဲၣ်တၢ်ကွံ အပူၤလီၤ.

17 This I say therefore, and testify in the Lord, that you no longer walk as the rest of the Gentiles also walk, in the futility of their mind,
17 မၤသးဒ်န့ၣ်ဒီး, ယစံး တၢ်အံၤ, ဒီးအုၣ်ယသး လၢကစၢ် အပူၤ, ဒ်သိး သုသုတလဲၤလၢၤ, ဒ်ပှၤကလုာ်တဖၣ် လၢအလဲၤတၢ် ဖဲဒၣ်အကူၣ်တၢ် ကလီကလီ အသိးန့ၣ် တဂ့ၤ လီၤ.

18 being darkened in their understanding, alienated from the life of God, because of the ignorance that is in them, because of the hardening of their hearts;
18 အဝဲသ့ၣ်တဖၣ် အသူၣ်ခံးအသးခံး သတးဒီး, လီၤဖးကွံာ် ဒီးယွၤအတၢ်မူ, လၢတၢ်တသ့ၣ်ညါဘၣ် အိၣ်လၢအပူၤ အဃိ, ဒီးလၢအသူၣ်ကိၤ အသးကိၤ အဃိလီၤ.

19 who having become callous gave themselves up to lust, to work all uncleanness with greediness.
19 အမဲာ် တဆှးလၢၤဘၣ်ဒီး, ဟ့ၣ်လီၤဒၣ်အသး လၢအသးကတၢ အပူၤ, ဒ်သိး အကဂုာ်မၤ ကယဲၢ် တၢ်အဲၣ်တလ့ၤ အဲၣ်တဘီ ခဲလၢာ်လီၤ.

20 But you did not learn Christ that way;
20 မ့မ့ၢ် သုတမၤလိဘၣ် ခရံာ်ဒ်န့ၣ်ဘၣ်.

21 if indeed you heard him, and were taught in him, even as truth is in Jesus:
21 ဒ်ပစံးတၢ်အသိး, သုမ့ၢ် နၢ်ဟူ အီၤ ဒီးဘၣ်တၢ်သိၣ်လိသု လၢအပူၤ, ဒ်တၢ်မ့ၢ်တၢ်တီ လၢယ့ၣ်ၡူး အပူၤ အသိး,

22 that you put away, as concerning your former way of life, the old man, that grows corrupt after the lusts of deceit;
22 ဒ်သိး သုကဘ့ၣ်လီၤကွံာ် သုနီၢ်လီၢ်လံၤ ဘၣ်ဃးဒီး သုတၢ်မၤ လၢပျၢၤ လၢအအုၣ်သံဝဲ ဒ်တၢ်လီတၢ်ဝ့ၤ အတၢ်သးကွံ အသိးန့ၣ်,

23 and that you be renewed in the spirit of your mind,
23 ဒီးဒ်သိး သုကကဲထီၣ် ပှၤအသီ လၢသး အတၢ်ဆိကမိၣ်,

24 and put on the new man, who in the likeness of God has been created in righteousness and holiness of truth.
24 ဒီးကူထီၣ်သိးထီၣ် သုနီၢ်သီတ့အသး လၢတၢ်လီၤဂာ်ယွၤ အသိး, လၢတၢ်တီတၢ်လိၤ, ဒီးတၢ်စီဆှံနီၢ်နီၢ် အပူၤလီၤ.

25 Therefore, putting away falsehood, speak truth each one with his neighbor. For we are members of one another.
25 မၤသးဒ်န့ၣ်ဒီး, ကွံာ်တ့ၢ်ကွံာ် တၢ်ကတိၤ ကဘျံးကဘျၣ်, ဒီးကတိၤလိာ်သုသး လၢတၢ်မ့ၢ်တၢ်တီ တဂၤဒီးတဂၤ တက့ၢ်. အဂ့ၢ်ဒ်အံၤ, ပမ့ၢ် ပဂီၤသကိးပဂီၤ တဂၤဒီးတဂၤလီၤ.

26 “ Be angry, and don’t sin.” Don’t let the sun go down on your wrath,
26 သးဒိၣ်ထီၣ်ဒီး, မၤကမၣ်တၢ် တဂ့ၤ. လၢသုတၢ်သးဒိၣ်ထီၣ်န့ၣ် သုတဒုးလီၤနုာ် မုၢ် တဂ့ၤ.

27 neither give place to the devil.
27 ဒီးဟ့ၣ် မုၣ်ကီၤလံၢ် အလီၢ် တဂ့ၤ.

28 Let him who stole steal no more; but rather let him labor, working with his hands the thing that is good, that he may have something to give to him who has need.
28 ပှၤလၢအဟုၣ်တၢ်, မ်အသု တဟုၣ်လၢၤတၢ် တဂ့ၤ, အခိၣ်တလိာ်, ဒ်သိးအကဟ့ၣ်နီၤတၢ် လၢပှၤဖှီၣ်ဖိယာ်ဖိ ဒီး, မ်အကျဲးစၢးမၤ တၢ်ဂ့ၤ လၢအစုသပှၢ်ပှၢ် တက့ၢ်.

29 Let no corrupt speech proceed out of your mouth, but such as is good for building up as the need may be, that it may give grace to those who hear.
29 တၢ်ကတိၤ အအၢအသီန့ၣ်, မ်သုသု တဒုးဟဲထီၣ် လၢသုကိာ်ပူၤ နီတဘီ တဂ့ၤ. ဒ်သိး ပှၤနၢ်ဟူတၢ်တဖၣ် ကန့ၢ်ဘၣ် အဘျုးအဖှိၣ်ဒီး, ကတိၤ တၢ်ဂ့ၤ လၢတၢ်မၤထီၣ်မၤထီတၢ် ဖဲအလီၢ်အိၣ် တက့ၢ်.

30 Don’t grieve the Holy Spirit of God, in whom you were sealed for the day of redemption.
30 ဒီးသု တဒုးသးအုး ယွၤအသးစီဆှံ တဂ့ၤ. လၢအဝဲဒၣ်န့ၣ် သုဘၣ် တၢ်ဃံၤဃာ်သု, တုၤတၢ်ပှ့ၤက့ၤ အမုၢ်တနံၤ ဘၣ်န့ၣ်လီၤ.

31 Let all bitterness, wrath, anger, outcry, and slander, be put away from you, with all malice.
31 ကယဲၢ် တၢ်အခၣ်, ဒီးတၢ်သးဒိၣ်, ဒီးတၢ်သးဟ့, ဒီး တၢ်ကလာ်တၢ်, ဒီးဒုၣ်ဒွဲၣ်တၢ်, ဒီး ကယဲၢ် တၢ်အအၢအသီ ခဲလၢာ်န့ၣ်, ကွံာ်တ့ၢ်ကွံာ် တက့ၢ်.

32 And be kind to one another, tenderhearted, forgiving each other, just as God also in Christ forgave you.
32 ဒီးဝံသးစူၤလိာ် သုသး, သူၣ်ကညီၤ သးကညီၤလိာ်သုသး, ပျၢ်လိာ် သုတၢ်, ဒ်ယွၤ အိၣ်လၢခရံာ် အပူၤ ပျၢ်သုတၢ် အသိးန့ၣ် တက့ၢ်.

အ့းဖ့းစူး Ephesians 5

1 Be therefore imitators of God, as beloved children.
1 မၤသးဒ်န့ၣ်ဒီး, ကဲထီၣ် ပှၤကွၢ်လိ ယွၤ ဒ်ဖိသးဘိ အသိးန့ၣ် တက့ၢ်.

2 Walk in love, even as Christ also loved you, and gave himself up for us, an offering and a sacrifice to God for a sweet-smelling fragrance.
2 လဲၤသုဝဲ လၢတၢ်အဲၣ်တၢ်ကွံ အပူၤ, ဒ်ခရံာ် အဲၣ်ပှၤကွံပှၤ, ဒီးဟ့ၣ်လီၤကွံာ်အသး လၢပဂီၢ် လၢတၢ်မၤ ဘူၣ်ဒီး တၢ်လုၢ် လၢယွၤ လၢတၢ်နၢမူ အဂီၢ် အသိး တက့ၢ်.

3 But sexual immorality, and all uncleanness, or covetousness, let it not even be mentioned among you, as becomes saints;
3 မ့မ့ၢ် တၢ်မၤကမၣ်မုၣ်ကမၣ်ခွါ, ဒီးတၢ်တကဆှီဘၣ် ထီရီၤတမံၤ မ့ၢ်ဂ့ၤ, တၢ်သးကွံ မ့ၢ်ဂ့ၤ ထဲအမံၤ, မ်ပှၤသုတပှ့ၤဘၣ် လၢသုကျါ တဂ့ၤ, ဒ်ပှၤစီဆှံ ဂ့ၤမၤဝဲ အသိးန့ၣ်လီၤ.

4 nor filthiness, nor foolish talking, nor jesting, which are not appropriate; but rather giving of thanks.
4 ဒီးတၢ်ကတိၤ ဆူဖျိးဆူပျၤ, ဒီးတၢ်ကတိၤ ဟးဂူာ် ဟးဂီၤ, ဒီးတၢ်ကတိၤ လိာ်ဃိၢ်လိာ်ကွဲန့ၣ်, မ့ၢ်အတဂ့ၤ တဘၣ်ဘၣ်ဒီး, သုတကတိၤအီၤ တဂ့ၤ, အခိၣ်တလိာ်, ကတိၤတၢ် လၢတၢ်စံးထီၣ်ပတြၢၤ ယွၤအဘျုးအဖှိၣ် တက့ၢ်.

5 Know this for sure, that no sexually immoral person, nor unclean person, nor covetous man, who is an idolater, has any inheritance in the Kingdom of Christ and God.
5 အဂ့ၢ်ဒ်အံၤ, တၢ်အံၤသုသ့ၣ်ညါ လၢကယဲၢ် ပှၤမၤကမၣ်မုၣ်ကမၣ်ခွါ မ့ၢ်ဂ့ၤ, ပှၤအဲၣ်တလ့ၤအဲၣ်တဘီ မ့ၢ်ဂ့ၤ, ပှၤသးကွံတၢ် မ့ၢ်ဂ့ၤ, (လၢအမ့ၢ် ပှၤဘါတၢ်ဂီၤ,) န့ၢ်ဘၣ်သါတၢ် လၢခရံာ် ဒီးယွၤအဘီအမုၢ် အပူၤ တသ့ဘၣ် နီတဂၤဘၣ်.

6 Let no one deceive you with empty words. For because of these things, the wrath of God comes on the children of disobedience.
6 သုတဒုးလီသုသး လၢပှၤအတၢ်ကတိၤ ကလီကလီ နီတဂၤတဂ့ၤ. အဂ့ၢ်ဒ်အံၤ, မ့ၢ်တၢ်န့ၣ်တဖၣ် အဃိ ဒီး, ယွၤအတၢ်သးဒိၣ် ဟဲဘၣ် ပှၤတစူၢ်ဘၣ် တၢ်ဘၣ်တဖၣ်န့ၣ်လီၤ.

7 Therefore don’t be partakers with them.
7 မၤသးဒ်န့ၣ်ဒီး, သုတမၤဃုာ် ဒီးအီၤ တဂ့ၤ.

8 For you were once darkness, but are now light in the Lord. Walk as children of light,
8 အဂ့ၢ်ဒ်အံၤ, လၢသီန့ၣ် သုမ့ၢ် တၢ်ခံး, မ့မ့ၢ် ခဲကနံၣ်အံၤ သုမ့ၢ် တၢ်ကပီၤ လၢကစၢ်အပူၤလီၤ. လဲၤတၢ် ဒ်တၢ်ကပီၤဖိ အသိးန့ၣ် တက့ၢ်.

9 for the fruit of the Spirit is in all goodness and righteousness and truth,
9 အဂ့ၢ်ဒ်အံၤ, တၢ်ကပီၤ အတၤသၣ် မ့ၢ် ကယဲၢ် တၢ်မၤဂ့ၤ, ဒီးတၢ်တီတၢ်လိၤ, ဒီးတၢ်မ့ၢ်တၢ်တီလီၤ.

10 proving what is well pleasing to the Lord.
10 ဂုာ် ဃုသ့ၣ်ညါတၢ်လၢအဘၣ်ကစၢ်အသးတက့ၢ်.

11 Have no fellowship with the unfruitful works of darkness, but rather even reprove them.
11 ဒီးသု တမၤဃုာ် ဒီးတၢ်ခံး အတၢ်မၤ လၢအတၤသၣ် တအိၣ်ဘၣ်န့ၣ် တဂ့ၤ, အခိၣ်တလိာ်, သိၣ်ဃီၣ်အီၤ တက့ၢ်.

12 For the things which are done by them in secret, it is a shame even to speak of.
12 အဂ့ၢ်ဒ်အံၤ, တၢ် လၢအဝဲသ့ၣ် မၤ လၢတၢ်ခူသူၣ်န့ၣ်, ထဲပစံၣ်ဃဲၤအီၤ ဒီး, မ့ၢ်တၢ်မဲာ်ဆှးလီၤ.

13 But all things, when they are reproved, are revealed by the light, for everything that reveals is light.
13 ဘၣ်ဆၣ်ဒီး ကယဲၢ် တၢ် လၢအဘၣ် တၢ်သိၣ်ဃီၣ်န့ၣ်, မ့ၢ်အဘၣ် တၢ်လီၣ်ဖျါထီၣ် အီၤလၢတၢ်ကပီၤလီၤ. အဂ့ၢ်ဒ်အံၤ, ကယဲၢ် တၢ်လၢအမၤဖျါတၢ်န့ၣ်မ့ၢ် တၢ်ကပီၤလီၤ.

14 Therefore he says, “ Awake, you who sleep, and arise from the dead, and Christ will shine on you.”
14 မၤသးဒ်န့ၣ်ဒီး တၢ်စံးဝဲဒၣ် ပှၤလၢအမံ, နၤဧၢ, ဖုသံနီၣ် တက့ၢ်. ဂဲၤဆၢထၢၣ်က့ၤ လၢတၢ်သံ တက့ၢ်, ဒီးခရံာ် ကဟ့ၣ်လီၤနၤ လၢတၢ်ကပီၤလီၤ.

15 Therefore watch carefully how you walk, not as unwise, but as wise;
15 မၤသးဒ်န့ၣ်ဒီး တိၢ် သုသး ဒ်သိး သုကလဲၤ ကွၢ်ဟုၣ်ကွၢ်စုးတၢ်, တမ့ၢ်ဘၣ် ဒ်ပှၤဟးဂီၤဖိ အသိးဘၣ်, မ့ၢ်ဒ်ပှၤကူၣ်တၢ်သ့ အသိးန့ၣ် တက့ၢ်.

16 redeeming the time, because the days are evil.
16 ပှ့ၤက့ၤအဆၢကတီၢ် တက့ၢ်. အဂ့ၢ်ဒ်အံၤ, မုၢ်နံၤတဖၣ်န့ၣ် မ့ၢ် အအၢအသီလီၤ.

17 Therefore don’t be foolish, but understand what the will of the Lord is.
17 မၤသးဒ်န့ၣ်ဒီး, ကဲထီၣ် လၢပှၤဟးဂီၤဖိ တဂ့ၤ, မ့မ့ၢ် တၢ်ဘၣ်ကစၢ်အသး ဒ်လဲၣ်ဒ်လဲၣ်န့ၣ် သ့ၣ်ညါနၢ်ပၢၢ် တက့ၢ်.

18 Don’t be drunken with wine, in which is dissipation, but be filled with the Spirit,
18 ဒီးအီမူၤ သုသး လၢစပံးထံ တဂ့ၤ. လၢအဝဲန့ၣ် အပူၤ, မ့ၢ်တၢ်လုၣ်ကိလုၣ်ကပာ်လီၤ. မ့မ့ၢ် အိၣ်လၢပှဲၤ ဒီးသးန့ၣ် တက့ၢ်.

19 speaking to one another in psalms, hymns, and spiritual songs; singing, and making melody in your heart to the Lord;
19 ကတိၤလိာ်သုသး လၢထါစံးထီၣ်ပတြၢၤ, ဒီး တၢ်သးဝံၣ်, ဒီးထါ ဘၣ်ဃးဒီးသးန့ၣ်, ဒီးအုၣ်ထီၣ်, ဒီးစံးထီၣ်ပတြၢၤ ကစၢ် လၢသုသူၣ်ကံၢ်သးလဲ တက့ၢ်.

20 giving thanks always concerning all things in the name of our Lord Jesus Christ, to God, even the Father;
20 စံးထီၣ်ပတြၢၤ ပၢ်ယွၤ အဘျုးအဖှိၣ် တဘိယူၢ်ဃီ လၢတၢ်ခဲလၢာ် အဃိ, လၢပကစၢ် ယ့ၣ်ၡူးခရံာ် အမံၤန့ၣ် တက့ၢ်.

21 subjecting yourselves one to another in the fear of Christ.
21 ပာ်လီၤလိာ်သုသး သကိးသကိး လၢသုဖီလာ် လၢတၢ်ပျံၤ ခရံာ် အပူၤ တက့ၢ်.

22 Wives, be subject to your own husbands, as to the Lord.
22 ပိာ်မုၣ်သ့ၣ်ဧၢ, ပာ်လီၤ သုသး လၢသုဝၤ အဖီလာ်, ဒ်လၢကစၢ်န့ၣ် အသိး တက့ၢ်.

23 For the husband is the head of the wife, and Christ also is the head of the assembly, being himself the savior of the body.
23 အဂ့ၢ်ဒ်အံၤ, ဝၤမ့ၢ် မါအခိၣ်, ဒ်ခရံာ် မ့ၢ်တၢ်အိၣ်ဖှိၣ် အခိၣ် အသိးန့ၣ်, ဒီးအဝဲဒၣ်န့ၣ်မ့ၢ် ပှၤအုၣ်က့ၤခီၣ်က့ၤ ပနီၢ်ခိတဂၤ လီၤ.

24 But as the assembly is subject to Christ, so let the wives also be to their own husbands in everything.
24 မၤသးဒ်န့ၣ်ဒီး ဒ်တၢ်အိၣ်ဖှိၣ် အိၣ်လၢခရံာ် အဖီလာ် အသိးန့ၣ်, မ် မါသ့ၣ်တဖၣ် ပာ်လီၤအသး လၢအဝၤဒၣ်ဝဲ အဖီလာ် လၢတၢ်ခဲလၢာ် အပူၤ ဒ်န့ၣ်သိး တက့ၢ်.

25 Husbands, love your wives, even as Christ also loved the assembly, and gave himself up for it;
25 ပိာ်ခွါသ့ၣ်ဧၢ, အဲၣ်သုမါ, ဒ်ခရံာ် အဲၣ် တၢ်အိၣ်ဖှိၣ်, ဒီး ဟ့ၣ်လီၤကွံာ်အသး လၢအဂီၢ်,

26 that he might sanctify it, having cleansed it by the washing of water with the word,
26 ဒ်သိး ကမၤစီဆှံအီၤ လၢတၢ်သ့စီ လၢထံ, လၢတၢ်အကလုၢ်အကထါ အဃိ,

27 that he might present the assembly to himself gloriously, not having spot or wrinkle or any such thing; but that it should be holy and without blemish.
27 ဒ်သိး အကပာ်အီၤ လၢအမဲာ်ညါဒၣ်ဝဲ, တၢ်အိၣ်ဖှိၣ် အိၣ်ဒီး အလၤအကပီၤ, ဒီးအမဲၣ်သူမဲၣ်ဂီၤ မ့ၢ်ဂ့ၤ, အဖံးသွံး မ့ၢ်ဂ့ၤ, တၢ်ဒ်န့ၣ်သိးတဖၣ် မ့ၢ်ဂ့ၤ, တအိၣ်ဘၣ်, မ့ၢ်ဒ်သိး အကစီကဆှံ, ဒီးတသံၣ်သူတမီၢ်ကျာ်ဘၣ်လီၤ.

28 Even so husbands also ought to love their own wives as their own bodies. He who loves his own wife loves himself.
28 ဒ်န့ၣ်အသိး ပိာ်ခွါသ့ၣ်တဖၣ် ဂ့ၤအဲၣ် အမါဒၣ်ဝဲ, ဒ်အအဲၣ် အနီၢ်ခိဒၣ်ဝဲ အသိးန့ၣ်လီၤ. ပှၤလၢအအဲၣ်အမါဒၣ်ဝဲန့ၣ် အဲၣ်အသးဒၣ်ဝဲလီၤ.

29 For no man ever hated his own flesh; but nourishes and cherishes it, even as the Lord also does the assembly;
29 အဂ့ၢ်ဒ်အံၤ, ပှၤလၢအသးဟ့အညၣ်ဒၣ်ဝဲ တအိၣ်ဘၣ် နီတဂၤဘၣ်. မ့ၢ်အလုၢ်ဝဲ, ဒီးအံးက့ၤကွၢ်က့ၤဝဲ, ဒ်ခရံာ် အံးက့ၤကွၢ်က့ၤ အတၢ်အိၣ်ဖှိၣ် အသိးန့ၣ်လီၤ.

30 because we are members of his body, of his flesh and bones.
30 အဂ့ၢ်ဒ်အံၤ, ပမ့ၢ် အနီၢ်ခိ အဂီၤတဖၣ် (ဒီးလၢအညၣ်, ဒီး အဃံတဖၣ်)လီၤ.

31 “ For this cause a man will leave his father and mother, and will be joined to his wife. The two will become one flesh.”
31 မ့ၢ်တၢ်န့ၣ် အဃိဒီး, ပိာ်ခွါ ကဟးသဒၣ် အမိၢ် ဒီးအပၢ်, ဒီးကဘျုးအသး ဒီးအမါ, ဒီးအဝဲ ခံဂၤန့ၣ် ကကဲထီၣ် တညၣ်ဃီလီၤ.

32 This mystery is great, but I speak concerning Christ and of the assembly.
32 တၢ်အံၤမ့ၢ် တၢ်ခူသူၣ်ဖးဒိၣ်လီၤ. ဘၣ်ဆၣ်ဒီး ယစံးတၢ်န့ၣ်မ့ၢ် လၢခရံာ် ဒီးအတၢ်အိၣ်ဖှိၣ် အဂ့ၢ်လီၤ.

33 Nevertheless each of you must also love his own wife even as himself; and let the wife see that she respects her husband.
33 ဘၣ်ဆၣ်ဒီး သုဝဲဒၣ်အံၤ, ဒ်သုအဲၣ်လီၤသုသး အသိး, တဂၤအဲၣ်အမါ, တဂၤအဲၣ်အမါဒၣ်ဝဲ တက့ၢ်. ဒီးပိာ်မုၣ်န့ၣ် မ် အယူးယီၣ် အဝၤ တက့ၢ်.

အ့းဖ့းစူး Ephesians 6

1 Children, obey your parents in the Lord, for this is right.
1 ဖိသၣ်သ့ၣ်ဧၢ, စူၢ် သုမိၢ်သုပၢ် လၢကစၢ် အပူၤ တက့ၢ်. အဂ့ၢ်ဒ်အံၤ, တၢ်န့ၣ်မ့ၢ် အတီအလိၤလီၤ.

2 “ Honor your father and mother,” which is the first commandment with a promise:
2 ယူးယီၣ် နမိၢ် ဒီးနပၢ် တက့ၢ်. တၢ်န့ၣ်မ့ၢ် တၢ်မၤလိာ် အခီၣ်ထံး တဘီ လၢအအိၣ်ဒီး တၢ်စံးပာ်လီၤ.

3 “that it may be well with you, and you may live long on the earth.”
3 ဒ်သိး နကဘီၣ်ထီၣ်ညီထီၣ်, ဒီးနသး ကကၢကခိး လၢဟီၣ်ခိၣ်ချၢလီၤ.

4 You fathers, don’t provoke your children to wrath, but nurture them in the discipline and instruction of the Lord.
4 ပၢ်သ့ၣ်ဧၢ, မၤဒိၣ်ထီၣ် သုဖိတဖၣ်အသး တဂ့ၤ. မ့မ့ၢ် လုၢ်အီၣ်အီၤ လၢကစၢ် အတၢ်သိၣ်တၢ်သီ, ဒီးအတၢ်သိၣ်ဃီၣ်သီဃီၣ် အပူၤ တက့ၢ်.

5 Servants, be obedient to those who according to the flesh are your masters, with fear and trembling, in singleness of your heart, as to Christ;
5 ကုၢ်သ့ၣ်ဧၢ, စူၢ် သုကစၢ် ဘၣ်ဃးဒီးဖံးဒီးညၣ်အံၤ, လၢ တၢ်ပျံၤ, ဒီးတၢ်ကနိး, လၢသုသး ဒီဖျၢၣ်ညါ, ဒ်လၢခရံာ် အသိးန့ၣ် တက့ၢ်.

6 not in the way of service only when eyes are on you, as men pleasers; but as servants of Christ, doing the will of God from the heart;
6 တမ့ၢ်ဘၣ် ထဲလၢသုအိၣ် လၢအမဲာ်ညါ ဒ်ပှၤလၢအမၤတၢ် ဘၣ်ပှၤကညီအသး အသိးန့ၣ်ဘၣ်. မ့ၢ် ဒ်ခရံာ်အကုၢ် အသိးဒီး, မၤတၢ် ဘၣ်ယွၤအသး လၢသု သူၣ်ကံၢ်သးလဲ,

7 with good will doing service, as to the Lord, and not to men;
7 ဒီးမၤကုၢ် အတၢ်မၤ လၢသးဂ့ၤ, တမ့ၢ်ဘၣ် ဒ်လၢပှၤကညီ အဂီၢ် အသိးဘၣ်, မ့ၢ်ဒ် လၢကစၢ် အဂီၢ် အသိးန့ၣ်လီၤ.

8 knowing that whatever good thing each one does, he will receive the same again from the Lord, whether he is bound or free.
8 အဂ့ၢ်ဒ်အံၤ, သုသ့ၣ်ညါ လၢဖဲဒၣ် ပှၤ လၢအမၤ တၢ်ဂ့ၤ, ပှၤကုၢ်ဖိ မ့ၢ်ဂ့ၤ, ပှၤသဘျ့ဖိ မ့ၢ်ဂ့ၤ, ကန့ၢ်ဘၣ်တၢ် လၢကစၢ် အစုပူၤ, ဒ်အမၤတၢ် အသိးလီၤ.

9 You masters, do the same things to them, and give up threatening, knowing that he who is both their Master and yours is in heaven, and there is no partiality with him.
9 ဒီးကစၢ်သ့ၣ်ဧၢ, မၤ အဝဲသ့ၣ်တဖၣ် ဒ်န့ၣ်အသိး, ဒီးကတိၤပျံၤတၢ် တဂ့ၤ. အဂ့ၢ်ဒ်အံၤ, သုသ့ၣ်ညါ လၢသုကစၢ် ဒီးအဝဲသ့ၣ် အကစၢ်, အိၣ်စ့ၢ်ကီး လၢမူခိၣ်, ဒီးတကွၢ်မဲာ်ဘၣ် ပှၤကညီဘၣ်လီၤ.

10 Finally, be strong in the Lord, and in the strength of his might.
10 တၢ်ကတိၤ လၢခံကတၢၢ်, ယပုၢ်သ့ၣ်ဝဲၢ်သ့ၣ်ဧၢ, အိၣ်ဆူၣ်အိၣ်ချ့ လၢကစၢ်အပူၤ, ဒီးလၢအဝဲဒၣ် အစိအကမီၤ အဂံၢ်အဘါ အပူၤ တက့ၢ်.

11 Put on the whole armor of God, that you may be able to stand against the wiles of the devil.
11 သိးထီၣ် ယွၤအစုကဝဲၤ ခဲလၢာ်, ဒ်သိး သုတြီ မုၣ်ကီၤလံၢ် အတၢ်လီတၢ်ဝ့ၤ ကသ့န့ၣ် တက့ၢ်.

12 For our wrestling is not against flesh and blood, but against the principalities, against the powers, against the world’s rulers of the darkness of this age, and against the spiritual forces of wickedness in the heavenly places.
12 အဂ့ၢ်ဒ်အံၤ, တမ့ၢ်ဘၣ် ပကနိ ဒီးတၢ်သွံၣ် ဒီးတၢ်ဖံးတၢ်ညၣ်ဘၣ်, မ့ၢ်လၢတၢ်အခိၣ်, ဒီးတၢ်အစိအကမီၤ, ဒီးအအံၤ တဃၣ် အတၢ်ခံးအကစၢ်, တၢ်နါ အိၣ်လၢမူခိၣ် အလီၢ်တဖၣ်လီၤ.

13 Therefore, put on the whole armor of God, that you may be able to withstand in the evil day, and, having done all, to stand.
13 မၤသးဒ်န့ၣ်ဒီး, ဟံးန့ၢ် ယွၤအစုကဝဲၤ ခဲလၢာ်, ဒ်သိး သုဆၢထၢၣ် လၢမုၢ်နံၤ အအၢန့ၣ် ကသ့, ဒီး ဒ်သိး သုမၤ တၢ်ခဲလၢာ် ဝံၤဒီး, သုကဆၢထၢၣ် တက့ၢ်.

14 Stand therefore, having the utility belt of truth buckled around your waist, and having put on the breastplate of righteousness,
14 မၤသးဒ်န့ၣ်ဒီး, ကံၢ်တူာ် သုယီၢ်ဒ့ ဒီးတၢ်မ့ၢ်တၢ်တီ, ဒီး သိးထီၣ် တၢ်တီတၢ်လိၤ အသဃိး,

15 and having fitted your feet with the preparation of the Good News of peace;
15 ဒီးဖျီၣ် သုခီၣ် ဒီးတၢ်သးခုအကစီၣ် ဘၣ်ဃးဒီး တၢ်ဃူတၢ်ဖိး အတၢ်ကတဲာ်ကတီၤ, ဒီးဆၢထၢၣ် တက့ၢ်.

16 above all, taking up the shield of faith, with which you will be able to quench all the fiery darts of the evil one.
16 လၢတၢ်ခဲလၢာ် အဖီခိၣ်န့ၣ်, ဒ်သိး သုမၤလီၤပံာ် မုၣ်ကီၤလံၢ် အပျၢ်မ့ၣ်အူ ခဲလၢာ် လၢအီၤကသ့ဒီး, ဟံးထီၣ် တၢ်နာ် အကတီၤ တက့ၢ်.

17 And take the helmet of salvation, and the sword of the Spirit, which is the word of God;
17 ဒီး ကုာ်ထီၣ် တၢ်အုၣ်က့ၤခီၣ်က့ၤ အခိၣ်ကုာ်သုး, ဒီးဟံးထီၣ် သးအနး လၢအမ့ၢ် ယွၤအကလုၢ်အကထါ တက့ၢ်.

18 with all prayer and requests, praying at all times in the Spirit, and being watchful to this end in all perseverance and requests for all the saints:
18 ဘါထုကဖၣ်တၢ် လၢကယဲၢ် တၢ်ဘါထုကဖၣ်, ဒီးတၢ်ဃ့ကညး ကိးအကတီၢ်ဒဲး, လၢသုသူၣ်ကံၢ်သးလဲ, ဒီးဆိးသီ သပှၢ်ပှၢ် လၢတၢ်န့ၣ် အဂ့ၢ်, ဒီးဘါထုကဖၣ်န့ၢ် ပှၤစီဆှံခဲလၢာ် အဂီၢ်,

19 on my behalf, that utterance may be given to me in opening my mouth, to make known with boldness the mystery of the Good News,
19 ဒီးယဂီၢ်, ဒ်သိး တၢ်ကဟ့ၣ် ယအဲးထီၣ် ယထးခိၣ် အိၣ်ဒီးယသးခူတလ့ၢ်, ဒ်သိး ယကမၤဖျါထီၣ် တၢ်သးခုအကစီၣ် အတၢ်ခူသူၣ်,

20 for which I am an ambassador in chains; that in it I may speak boldly, as I ought to speak.
20 လၢယမ့ၢ်အကလူး တဂၤ လၢအဘၣ် တၢ်စၢဃာ်, ဒ်သိး ယကစံၣ်တဲၤတဲလီၤ အီၤခူတလ့ၢ်, ဒ်ယဂ့ၤ စံၣ်တဲၤတဲလီၤတၢ် အသိးန့ၣ် တက့ၢ်.

21 But that you also may know my affairs, how I am doing, Tychicus, the beloved brother and faithful servant in the Lord, will make known to you all things;
21 ဘၣ်ဆၣ်ဒီး ဒ်သိး သုကသ့ၣ်ညါစ့ၢ်ကီး တၢ် လၢအဘၣ်ဃးဒီးယၤ, တၢ် လၢယမၤန့ၣ် ဒီး, ဒီပုၢ်ဝဲၢ် လၢတၢ်အဲၣ်အီၤ, ဒီးတၢ်အခ့အပှၤ လၢအကလုၢ်တီ လၢကစၢ် အပူၤ, စီၤတူဃံၤကူး တဂၤန့ၣ်, ကဘိးဘၣ်သ့ၣ်ညါသု လၢတၢ်ခဲလၢာ်လီၤ.

22 whom I have sent to you for this very purpose, that you may know our state, and that he may comfort your hearts.
22 ဒ်သိး သုကသ့ၣ်ညါတၢ် ဘၣ်ဃးဒီး ယၤ, ဒ်သိး အကမၤမုာ်ထီၣ်က့ၤ သုသးဒီး, ယမၢ အလဲၤဆူ သုအိၣ် လၢတၢ်န့ၣ် အဃိလီၤ.

23 Peace be to the brothers, and love with faith, from God the Father and the Lord Jesus Christ.
23 မ်တၢ်ဃူတၢ်ဖိး ဒီးတၢ်အဲၣ်တၢ်ကွံ အိၣ်ဒီး တၢ်နာ် ဟဲလၢပၢ်ယွၤ, ဒီးကစၢ် ယ့ၣ်ၡူးခရံာ်န့ၣ်, ဘၣ်ပဒီပုၢ်ဝဲၢ်န့ၣ် တက့ၢ်.

24 Grace be with all those who love our Lord Jesus Christ with incorruptible love. Amen.
24 ပှၤလၢအအဲၣ် ပကစၢ် ယ့ၣ်ၡူးခရံာ် လၢအသူၣ်ကံၢ်သးလဲ ခဲလၢာ်န့ၣ်, မ်တၢ်ဘျုးတၢ်ဖှိၣ် ကအိၣ်ဒီးအီၤ တက့ၢ်.